钦定古今图书集成/明伦汇编/宫闱典/第074卷 > 《皇太子册文》徒单公履
## 钦定古今图书集成/明伦汇编/宫闱典/第074卷 > 《皇太子册文》徒单公履

皇帝若曰：“咨尔皇太子，仰惟太祖圣武皇帝遗训，嫡
子中有克嗣服继统者，预选定之。是用立太宗英文
皇帝，以绍隆丕构。自时厥后，不为显立冢嫡，遂启争
端。朕上承祖宗弘远之规，下协昆弟佥同之议，乃从
燕邸，立尔为皇太子，积有日矣。比者儒臣敷奏，国家
定立储嗣，宜有册命，此典礼也。今遣摄太尉、中书左”
丞相伯颜持节授以玉册金宝。“於戏！圣武燕谋，尔其
奉承；昆弟宗亲，尔其和协，使仁孝显于躬行，可谓不
负尔所托矣。尚其戒哉！勿替朕命！”